ทําต่อลดอีซี่พาสด่วนกาญจนาฯ
พบยอดใช้เพิ่มแค่ 10 % เพราะปิดเทอม–เตรียมปรับเวลาใหม่,เมื่อวันที่ 25 มี.ค. นายดำเกิง ปานขำ รองผู้ว่าการการทางพิเศษแห่งประเทศไทย (กทพ.) เปิดเผยว่า จากการติดตามผลดำเนินการโครงการให้ส่วนลดค่าผ่านทางระบบอัตโนมัติ หรือบัตรอีซีพาส และเอ็มพาส ของกรมทางหลวง ที่ด่านบางขุนเทียน 1 และ 2 ทางพิเศษสายกาญจนาภิเษก หรือ ทางด่วนสายบางพลี-สุขสวัสดิ์ จำนวน 5 บาท/เที่ยว สำหรับรถ 4 ล้อ เริ่มตั้งแต่วันที่ 25 ก.พ. ที่ผ่านมา ระยะเวลา 30 วัน ซึ่งจะครบกำหนดวันที่ 26 มี.ค. 2562 พบว่า มียอดผู้ใช้บัตรอีซีพาส ผ่านด่านบางขุนเทียน 1 และ 2 เพิ่มขึ้นประมาณ 10% ต่ำกว่าเป้าที่กำหนดไว้อยู่ประมาณ 15% จากปัจจุบันมีผู้ใช้บัตรอีซีพาสทั้ง 2 ด่านเฉลี่ย 20,460 คัน จากยอดผู้ใช้ทั้งหมด 1.65 ล้านราย เหตุผลที่ยอดผู้ใช้บัตรอีซีพาสเพิ่มขึ้นไม่มากตามเป้า เนื่องจากขณะนี้อยู่ในช่วงปิดเทอม ประกอบกับบริเวณหลังด่านใกล้ช่องทางเก็บค่าผ่านทางอัตโนมัติ กรมทางหลวง อยู่ระหว่างปรับปรุงผิวจราจรทำให้รถเคลื่อนที่ผ่านไม่สะดวก ขณะนี้ กทพ. ได้รวบรวมข้อมูลการให้บริการ ปัญหาและอุปสรรคต่างๆ ทั้งหมดนำมาวิเคราะห์ปรับปรุงแก้ไขก่อนสรุปผลเสนอที่ประชุมคณะอนุกรรมการบูรณาการบัตรอีซีพาส ที่ กทพ.วันที่ 27 มี.ค.นี้,อย่างไรก็ตาม กทพ. เห็นว่า โครงการดังกล่าวเป็นโครงการที่ดี จัดทำขึ้นโดยมีวัตถุประสงค์เพื่อลดปัญหาการจราจรติดขัดบริเวณหน้าด่านเก็บค่าผ่านทาง อีกทั้งเพื่ออำนวยความสะดวกให้กับผู้ใช้ทางสามารถวิ่งผ่านด่านได้สะดวกรวดเร็วขึ้นไม่ต้องต่อแถวคอยนาน เบื้องต้น กทพ. อาจจะพิจารณาดำเนินโครงการดังกล่าว ที่ด่านทั้ง 2 แห่ง ต่อไป แต่จะมีการปรับเรื่องช่วงวันและเวลา ให้เหมาะสมอีกครั้ง ซึ่งในอนาคต กทพ. เตรียมจะขยายการให้บริการบัตรอีซีพาส สำหรับรถบรรทุกขนาดใหญ่ 6 ล้อขึ้นไปเพิ่มเติม จากปัจจุบันให้บริการเฉพาะรถ 4 ล้อ เท่านั้น รวมทั้งเพิ่มช่องทางการให้บริการเติมเงินในบัตรอีซีพาส หลากหลายมากยิ่งขึ้นอีกด้วย.
นายดำเกิง ปานขำ รองผู้ว่าการการทางพิเศษแห่งประเทศไทย (กทพ.) เปิดเผยว่า จากการติดตามผลดำเนินการโครงการให้ส่วนลดค่าผ่านทางระบบอัตโนมัติ หรือบัตรอีซีพาส และเอ็มพาส
ดำเกิง ปานขำ,อีซีพาส,ทางด่วน,บางพลี,สุขสวัสดิ์,กาญจนาภิเษก,ปิดเทอม,ข่าวทั่วไป